Зала “Жывое рамяство” філіяла Веткаўскага музея стараабрадніцтва і беларускіх традыцый – гэта наша ткацкая майстэрня. Пры ёй дзейнічае клуб “Параскева”, які спрабуе наладзіць паслядоўнае комплекснае вывучэнне традыцый беларускага народнага ткацтва. Усе сустрэчы, якія праводзяцца ў межах клуба “Параскева” складаюцца з тэарэтычных і практычных заняткаў. Тэарэчытычная частка прадугледжвае знаёмства з гісторыяй развіцця ручнога ткацтва на тэрыторыі Беларусі, з выкарыстаннем тканых рэчаў у хатнім побыце, сямейных і каляндарных абрадах, з семантыкай арнаменту, з рэгіянальнымі асаблівасцямі даматканых рэчаў, развіццём ткацкіх традыцый на сучасны момант, а таксама з мастацка-тэхналагічнымі асаблівасцямі кожнай тэхнікі ткацтва.